
Për një shtesë fondi në buxhetin e vitit 2004, miratuar për komisionin qendror të zgjedhjeve, për financimin e zgjedhjeve të pjesshme për kryetar komune, në komunën markat të qarkut të vlorës

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 7 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Financave, Këshilli i Ministrave 

Vendosi:

1. Komisionit Qendror të Zgjedhjeve, në buxhetin e miratuar për vitin 2004, t’i shtohet fondi prej 1 100 000 (një milionë e njëqind mijë) lekësh, për financimin e zgjedhjeve të pjesshme për kryetar komune, në komunën Markat të qarkut të Vlorës, që u zhvilluan më 21.3.2004.
2. Ky fond të përballohet nga fondi rezervë i Këshillit të Ministrave.  
3. Ngarkohen Ministri i Financave dhe Kryetari i Komisionit Qendror të Zgjedhjeve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

